שדה התעופה הבינלאומי פרנץ ליסט הוא הגדול במדינה והוא נמצא במרחק של כ-16 ק"מ מזרחית לבודפשט. למרבה הצער, הנמל עדיין לא מחובר ברכבת לבודפשט, אך ישנם שני קווי אוטובוס המחברים ביניהם. בבודפשט תוכלו להתנייד במטרו, אוטובוס וחשמליות אשר לכולן ניתן לרכוש כרטיס אחד – כרטיס בודפשט שיאפשר לכם להשתמש באופן חופשי בכל שירותי התחבורה הציבורית במהלך תוקף הכרטיס – 24 שעות או 7 ימים. רכבות הן דרך זולה ונוחה להתנייד בהונגריה. בבודפשט ישנן מספר תחנות רכבת מרכזיות אשר באמצעותן ניתן להגיע לחלקים מרכזיים אחרים במדינה.